নিম্নচাপ সরলেও এখনই দুর্যোগ কাটবে না, ফের বৃষ্টির পূর্বাভাস

ওয়েবডেস্ক- নিম্নচাপ (Low Pressure) কাটলেও এখনই বৃষ্টির হাত থেকে রেহাই পাবে না বঙ্গবাসী (South Bengal  Weather) । কোনও ভারী বৃষ্টির সতর্কতা (Rain Alert) না থাকলেও বিক্ষিপ্তভাবে বৃষ্টি চলবে দুই বঙ্গেই। পাশাপাশি দক্ষিণবঙ্গ সহ কলকাতা ও তার পার্শ্ববর্তী অঞ্চলগুলিতে আর্দ্রতাজনিত (Humidity) কারণে ভ্যাপসা গরমের পরিস্থিতি বজায় থাকবে। তাপমাত্রা ২ থেকে ৪ ডিগ্রি বাড়বে।

আলিপুর আবহাওয়া দফতর (Alipur Weather Office)  সূত্রে খবর, আজ শনিবার ও আগামিকাল রবিবার কলকাতা সহ দক্ষিণবঙ্গের জেলাগুলিতে বিক্ষিপ্তভাবে হালকা থেকে মাঝারি বৃষ্টির সম্ভাবনা রয়েছে। তবে আগামী সপ্তাহের শুরুর দিক থেকে দক্ষিণবঙ্গের জেলাগুলিতে বৃষ্টির পরিমাণ বাড়তে পারে।

আজ কলকাতায় (Kolkata Weather)  ভারী বৃষ্টির সম্ভাবনা নেই। তবে মাঝে মধ্যে হালকা থেকে ভারী বৃষ্টি হতে পারে। সোম ও মঙ্গলবার কলকাতা সহ দক্ষিণবঙ্গের সব জেলায় হালকা থেকে মাঝারি বৃষ্টির সম্ভাবনা রয়েছে। সেইসঙ্গে দমকা ঝোড়ো হাওয়া বইতে পারে। আগামী বৃহস্পতিবার পর্যন্ত দক্ষিণের জেলাগুলিতে বিক্ষিপ্তভাবে ঝড়-বৃষ্টির পূর্বাভাস রয়েছে। আজ দক্ষিণবঙ্গের সর্বোচ্চ তাপমাত্রা ৩২ ডিগ্রি সেলসিয়াস ও সর্বনিম্ন ২৭ ডিগ্রি সেলসিয়াসের আশেপাশে ঘোরাঘুরি করবে।

আরও পড়ুন-  দুর্গাপুজোয় আসছে মমতা বন্দ্যোপাধ্যায়ের কলমে ১৭টি নতুন গান

অপরদিকে আজ উত্তরবঙ্গে (North Bengal)  বেশ কয়েকটি ঝড় বৃষ্টির সম্ভাবনা রয়েছে। উত্তরবঙ্গের দুই পার্বত্য জেলা দার্জিলিং এবং কালিম্পঙের পাশাপাশি জলপাইগুড়ি, আলিপুরদুয়ার, কোচবিহারে আজ ঝড়-বৃষ্টির পূর্বাভাস দিয়েছে হাওয়া অফিস। অপরদিকে রবিবারেও উত্তরবঙ্গের উপরের দিকে বেশ কয়েকটি জেলায় ভারী বৃষ্টির পূর্বাভাস (Heavy Rain)  রয়েছে। রবিবার থেকে বুধবার বিক্ষিপ্তভাবে ভারী বৃষ্টি চলবে উপরের পাঁচ জেলায়।

আলিপুরদুয়ার, জলপাইগুড়িতে ভারী বৃষ্টির সম্ভাবনা সব থেকে বেশি। এছাড়া দার্জিলিং, কালিম্পং ও কোচবিহার বিক্ষিপ্তভাবে দু-একদিন ভারী বৃষ্টি হওয়ার পূর্বাভাস দিয়েছে হাওয়া অফিস। উত্তরবঙ্গের উপরের দিকের জেলাগুলিতে আগামী সপ্তাহের শুরুর দিক ভারী বৃষ্টির পূর্বাভাস রয়েছে।

দেখুন আরও খবর-